2. Ակցիզային դրոշմանիշերի ձեռքբերման օրվանից եռամսյա կամ սահմանված կարգով մաքսատան պետի կողմից երկարաձգված ժամկետում հայտարարատուի կողմից սահմանված կարգով դրոշմանիշերի օգտագործման վերաբերյալ հաշվետվություն չներկայացնելու դեպքում Հայաստանի Հանրապետության մաքսային մարմինների ներկայացմամբ Հայաստանի Հանրապետության հարկային մարմիններն իրականացնում են օտարերկրյա պայմանադիր կողմի (կոնտրագենտի) հետ կնքված առուծախի կամ մատակարարման պայմանագրի համաձայն ներմուծման ենթակա չվերադարձված ակցիզային դրոշմանիշերի քանակին համապատասխան ապրանքների համար Հայաստանի Հանրապետության օրենսդրությամբ սահմանված պարտադիր վճարների (հարկերի և տուրքերի) սահմանված կարգով գանձում և փոխանցում են Հայաստանի Հանրապետության պետական բյուջե: Այդ դեպքում մաքսային մարմինները հարկային մարմիններին ներկայացնում են նաև այդ քանակին համապատասխան մաքսատուրքի, ակցիզային հարկի և ավելացված արժեքի հարկի գումարների հաշվարկները: Հայաստանի Հանրապետության տարածքում ենթադրվելիք իրացման շրջանառությունների մասով հարկերի հաշվարկումը Հայաստանի Հանրապետության օրենսդրությամբ սահմանված կարգով իրականացնում են հարկային մարմինները: Հետագայում, նշված ժամկետի ավարտից հետո մեկ տարվա ընթացքում օտարերկրյա պայմանադիր կողմի (կոնտրագենտի) հետ կնքված առուծախի կամ մատակարարման պայմանագրի համաձայն ապրանքների ներմուծման դեպքում Հայաստանի Հանրապետության մաքսային մարմինների կողմից գանձվում է Հայաստանի Հանրապետության օրենսդրությամբ սահմանված կարգով հաշվարկված հարկերի և մաքսատուրքի գումարների և այդ պայմանագրի համաձայն սահմանված կարգով գանձման նպատակով նախապես հաշվարկված գումարների տարբերությունը: Այդ տարբերության բացասական լինելու դեպքում այն վերադարձվում է ներմուծողին կամ հաշվանցվում առաջիկա վճարումների հաշվին: